A szépségkirálynő-jelöltek lábsúlyt és Bibliát vinnének magukkal egy lakatlan szigetre
A lényeg, hogy szépek legyenek a lányok...
Az idei Magyarország szépe versenyben még 20 lány esélyes arra, hogy bekerüljön a döntőbe, amit június végén közvetítenek a tévében. Addig is nézegethetjük a szépségkirálynő-jelöltek fotóját és adatlapját. Utóbbiból pedig néhány érdekes dolog is kiderült.

Mindenkinek feltették a kérdést, hogy mit vinnének magukkal egy lakatlan szigetre és néhány gyakorlatias válasz mellett, – akik bicskát, horgászbotot vagy tűzgyújtót vinnének – született pár egészen furcsa is.

A lábsúly, a Biblia és a házikedvencek is a felsorolásban voltak. Az egyik lány pedig egy tollat és egy ceruzát vinne magával. És habár lehet sokaknak beugrik még a papír is, ő ezt nem tartotta szükségesnek. Egy másik versenyző a legfontosabb tárgyát, a hajgumiját nem hagyná otthon.

És ha már legfontosabb tárgyak, erről is  beszéltek a lányok. A legtöbben a telefonjukat említették, akadt egy-két családi ékszer és fotó és volt, aki a kiskutyájától kapott ajándékot, egy szívalakú fagumót őrizget.

Kiemelt kép: Instagram/Magyarország Szépe
Élet-Stílus